Vi viser til nedenstående e-post til Mortensen, Linneberg og Sætre fra insituttleder Anders Fagerjord, som vi mottok fredag ettermiddag 19. september.

Her skriver Fagerjord at dekanen «har kommet til at hans beslutning om saksgangen i denne saken ble feil», og at Fakultetet kommer til å svare mer utfyllende, uten at det angis noe tidspunkt for en slik uttalelsen fra Fakultetet.

På denne bakgrunn har instituttleder bedt fagkoordinator om å innkalle alle fast ansatte til møte førstkommende mandag for å diskutere stillingsutlysningen. Det er oppsiktsvekkende at den administrativt ansatte instituttlederen her opptrer som dekanens talerør i en formell, og hittil ubesvart klage til Universitetet i Bergen og Det humanistiske fakultet der vi mener vi oss utsatt for aldersdiskriminering. I vår klage har bedt om en slkriftlig begrunnelse for fakultetets og instituttets behandling av saken, med forankring i vedtatte gjeldende lover og regelverk.

Instituttleders mail til oss inneholder ingen slik begrunnelse. Vi anser det dermed ikke som et tilstrekkelig grunnlag for å innkalle til et nytt stabsmøte, hvor utlysningsteksten skal behandles. Pr i dag har vi ikke mottatt formelt svar på klagen vår fra noen av de tilskrevne instansene, ei heller hørt fra dem på annen måte.

Selv om vi verdsetter at instituttleder i sin kontakt med fagkoordinator nå ber om inkludering av alle fast ansatte til et møte om stillingssakskomplekset den 21/9, er det like oppsiktsvekkende at instituttlederen i sin e-post til oss den 19/9 på ny viser til at han bare «har forsøkt å følge gjeldende retningslinjer». Ett blant flere av de sentrale punktene i den formelle klagen vår, som gikk i kopi til LLE-instituttet, er nettopp spørsmålet om å få avklart hva som nå er «gjeldende retningslinjer og prosedyrer» i utlysningssaker. På hvilken måte og med hvilken formelle vedtak på fakultetsnivå har de støttet seg til når fakultetsledelsen instruerte instituttleder om hva som er gjeldende retningslinger. Dette spørsmålet må avklares i et formelt svar svar fra de instansene vi har klaget til, og avklaringen vi ha enorm betydning for alle vitenskapelig ansatte ved fakultetet og UiB forøvrig, og ikke bare for vårt fagmiljø.

Før vi har mottatt svar på vår formelle klage, mener vi det både er prematurt og upassende at instituttleder og fagkoordinator nå på ny kaller inn alle de fast ansatte til et møte som skal diskutere stilllingssakskomplekset, når det fremdeles er uklart hvilke “gjeldende retningslinjer” instiuttledelsen og Fakultet opererer med.

Vi henleder også oppmerksomheten på at én av våre fast ansatte vitenskapelige kolleger på faget, som på samme tid innehar vervet som prodekan ved HF. Vi mener bestemt at det etter at vår formelle klage ble avsendt har oppstå ttet spørsmål om inhabilitet. Det synes åpenbart at prodekanus, som har vært deltagende i diskusjonen (i stabsmøte av 7/9) og som ifølge innkallingen forstsatt skal være på med på utformingen av utlysningsteksten på fagnivå 21/9, samtidig *ikke* kan være med i dekanatets videre saksbehandling, som innebærer godkjenning av utlysningsteksten og iverksetting av utlysningen.

På bakgrunn av disse forholdene insisterer vi på at møtet om stillingssakskomplekset 21/9, som instituttleder og fagkoordinator på fredag ettermiddag bevirket innkalling til, avlyses og utsettes inntil vår formelle klage har fått et tilsvar, hvor de formelle spørsmålene som ble reist blir formelt besvart og begrunnet.

Vi mener videre at instituttleder skylder oss en offentlig og for sin rolle i behandlingen av saken, som har medført stort ubehag for oss tre, men som også har forårsaket unødig konflikt i vårt eget arbeidsmiljø.

Med hilsen,

Arild Linneberg, Ellen Mortenen, Lars Sætre